Spam sa email

An **Spam sa email**, na inaapod man na **basurang email**, **spam mail**, o sana **spam**, nagpapanongod ini sa mga dai man 'hinahanap' o 'tuyong makua' mga mensahe pinapadarang lagdoan paaging email. An termino naghale sa Monty Python sketch, kun saen an de-latang karneng produkto, na nagngangaran "Spam," liniwat-liwat o balik-balik pigpapahiling, na sobra nang 'nagsasalibakbak' asin dai man ngani ginugustong mga mensahe nakakalaog sa mga email.Poon pa kan kaamayi nin 1990, an spam nagparadakula nang gayo na sa tantya pag'abot kan 2014, ini pigkukumpunir nang mga 90% kan trapik nin email sa bilog na kinaban.

An spam primeramente sarong pagabat pinansyal sa kagresibe, na kun saen an kagresibe napipiritan gumastos sa pagbagat o pagsara' kan mga siring na sahong-sahong na mga mensahe asin pagpara' kan mga ini. An mga gastos sa siring na mga aksyon pirmi nang gasto kan kagresibe, Ini masabing epektibong sarong porma nin "postage due" advertising, where the recipient bears the cost of unsolicited messages. 

An depinisyon legal asin status kan spam nagiiba-iba sa mga hurisdiksyon, alagad mga leyes asin mga kaso na an mga ini mabagat asin masumpo' bako man na gayong epektibo.

Kadaklan kan mga mensaheng spam komersyal an katuyohan sa pagtolod nin produkto. Alagad, komersyal o bako man, kadaklan kaini nakakapika, nakaka-arat asin nakakaagaw pa nin atensyon o pagmangno, asin ngani peligroso pa ta kun ini may mga kabitkabit na mga link o takod na dagos sa mga phishing websityo o mga sityong may nakasoksok na mga malware o kabaling malware nagbabado na sarong 'file' attachments.

An mga para-spam nangongolekta nin mga email address hale sa chat rooms, websityo, lista nin mga kustomer, newsgroups, asin mga virus na nag'aani nin mga address book kan mga paragamit. An mga nadamot na mga email address pinapabakal pa man ngani sa ibang mga para-spam.

## Pagta'naw sa kagabsan
Pakapoon kan Internet (the ARPANET), an pagpadara nin komersyal na email ipigbawal. Gary Thuerk sent the first email spam message in 1978 to 600 people. He was reprimanded and told not to do it again. Ngonyan an pagbawal sa spam an nagpapasunod na iyo an Terms of Service/Acceptable Use Policy (ToS/AUP) kan mismong mga  internet service providers (ISPs) asin pa, paagi nin peer pressure.

An spam pareho pinapadara kan mga organisasyon na mga desente asin toltol asin man kan mga grupo na may iba pa man na obheto. Kun an mga kompanyang napadara mga may toltol na reputasyon, ini minsan inaapod na *Mainsleaze*. An "Mainsleaze" nagbibilog 3% kan spam na pinapadara paagi sa internet.

### Spamvertised na mga sityo
Kadaklan kan mga spam email igwang katakod na URLs pasiring sa mga websityo. Susog sa report kan Cyberoam kan 2014, sa average igwang naluwas aro-aldaw na 54 bilyon na mga spam na mga mensahe. An mga produktong "Pharmaceutical" (arog kan Viagra asin nakaaragid) nagluksong 45% base sa nakaaging analisis, na iyo na ini an nangenot. Mga email na nagtatangro mga oportunidad sa trabaho na madali an kita yaon man sa ikaduwang tangga, na ini representado an mga 15% kan gabos na spam email. Asin sa ikatolong pwesto iyo an mga email nagtatangro nin mga produktong pamapaniwang o pampa-dieta (arog kan Garcinia gummi-gutta o Garcinia Cambogia), na ini binibilog an 1%." kan gabos na spam.

An spam nagigin man paagi kan mga paralansi o mga swetek sa pag scam sa mga paragamit na kinukumbinsi itao ninda an saindang mga personal na impormasyon sa mga pekeng websityo gamit an mga pekeng emails na nagsasagin iyo an mga tunay na email kan mga kompanyang respetable arog kan mga banko, o mga bantogan na organisasyon arog halimbawa kan PayPal. Ini inaapod na *[[phishing]]*.

## Toltolan

s